AMARIN ใส่เงินเพิ่มทุนราว 700 ลบ. ในบริษัทย่อย “อมรินทร์ เทเลวิชั่น”
AMARIN ใส่เงินเพิ่มทุนราว 700 ลบ. ในบริษัทย่อย "อมรินทร์ เทเลวิชั่น" 
21 ธ.ค. 2558

นางระริน อุทกะพันธุ์ ปัญจรุ่งโรจน์ กรรมการผู้จัดการใหญ่ บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือ AMARIN เปิดเผยว่า ตามที่ที่ประชุมคณะกรรมการบริษัทได้มีมติให้บริษัทซื้อหุ้นสามัญเพิ่มทุนในบริษัท อมรินทร์ เทเลวิชั่น จำกัด (อมรินทร์เทเลวิชั่น) ซึ่งเป็นบริษัทย่อยที่บริษัทได้ลงทุนโดยการถือหุ้นจำนวน 4,999,850 หุ้น จากจำนวน 5,000,000 หุ้น คิดเป็นสัดส่วนร้อยละ 99.997 ของทุนจดทะเบียนของอมรินทร์เทเลวิชัน   
ขณะที่อมรินทร์เทเลวิชันเพิ่มทุนจดทะเบียนจาก 500,000,000 บาท ให้เป็นทุนจดทะเบียน 1,200,000,000 บาท ด้วยการเพิ่มทุนจดทะเบียนอีกจำนวน 700,000,000 บาท โดยการออกหุ้นสามัญใหม่จำนวน 7,000,000 หุ้น มูลค่าที่ตราไว้หุ้นละ 100 บาท เพื่อจัดสรรและเสนอขายหุ้นให้แก่ผู้ถือหุ้นเดิมตามสัดส่วนการถือหุ้น โดยอมรินทร์เทเลวิชัน จะนำเงินเพิมทุนไปใช้เป็นเงินทุนหมุนเวียน
ดังนั้นเพื่อคงสัดส่วนการถือหุ้นของบริษัทในอมรินทร์เทเลวิชัน บริษัทจึงได้ซื้อหุ้นสามัญเพิมทุนในอมรินทร์เทเลวิชั่นเพิ่มอีกจำนวน 6,999,790 หุ้น มูลค่าที่ตราไว้หุ้นละ 100 บาท เป็นจำนวนเงิน 699,979,000 บาท แล้วทำให้บริษัทถือหุ้นในอมรินทร์เทเลวิชั่น รวมทั้งสิ้นจำนวน 11,999,640 หุ้น คิดเป็นอัตราร้อยละ  99.997 ของทุนจดทะเบียนของอมรินทร์เทเลวิชัน